Skaidrojošais apraksts
Suņu pastaigu laukums Rīgā, Daugavas labajā krastā - Krasta iela

Esošā situācija
Paskaidrojuma raksts izstrādāts pēc Rīgas valstspilsētas pašvaldības pasūtījuma, balstoties uz Pasūtītāja apstiprinātu Projektēšanas uzdevumu (tehniskā specifikācija), vietas izpēti u.c. materiāliem. Projektētājs - SIA “Jūrmalas mežaparki”, paskaidrojuma raksta izstrādātājs – SIA “Lejnieku projektēšanas birojs”, arhitekts Mikus Lejnieks.
Būvju klasifikācijas kods – 2420 Citas, iepriekš neklasificētas, inženierbūves; (Ministru kabineta 12.06.2018. noteikumi Nr.326 ”Būvju klasifikācijas noteikumi”). 
Projektēšanai izmantotie būvnormatīvi
Būvniecības likums
Vispārīgie būvnoteikumi
Ministru kabineta noteikumi Nr.253 “Atsevišķu inženierbūvju būvnoteikumi” 
LBN 202-18 "Būvniecības ieceres dokumentācijas noformēšana"

Informācija par zemes gabalu
Zemesgabala kadastra Nr. 01000439999
Zemesgabala atļautais izmantošanas veids: Transporta infrastruktūras teritorija (TR1). Transporta infrastruktūras teritorija (TR1) ir funkcionālā zona, ko nosaka, lai nodrošinātu ielu satiksmei, tostarp sabiedriskā transporta, velosipēdu un gājēju satiksmei, nepieciešamo infrastruktūru un tās attīstībai nepieciešamo teritorijas organizāciju un inženiertehnisko apgādi. Ņemot vērā zemesgabala atļauto izmantošanas veidu, suņu laukums tiek paredzēts kā īslaicīgas lietošanas būve. 
​Saskaņā ar Vispārīgajiem būvnoteikumiem (Ministru kabineta noteikumi Nr. 500) īslaicīgas lietošanas būve ir būve, kuras ekspluatācijas laiks nav ilgāks par pieciem gadiem. Būvvalde nosaka īslaicīgas lietošanas būves ekspluatācijas termiņu, kas nepārsniedz piecus gadus. Šo termiņu var pagarināt, kopā nepārsniedzot 10 gadus.
Zemesgabals bez apbūves, ar esošiem piekļuves gājēju celiņiem un esošu apgaismojumu.

Projekta priekšlikums
Projekta mērķis: Uzlabot Rīgas iedzīvotāju dzīves apstākļu kvalitāti, veidojot suņu īpašniekiem draudzīgu pilsētvidi un veicinot izpratni par suņa socializēšanu un apmācību.
Suņu pastaigu laukums paredzēts nožogots ar žogu (3D žoga paneļi, RAL 7016), paredzēti vārtiņi apmeklētājiem un divviru vārti apsaimniekošanas tehnikas iebraukšanai. Suņu laukumam nav paredzēts atsevišķs teritorijas apgaismojums, jo teritorija tiek pietiekami apgaismota ar esošo apgaismojumu. Projektā paredzēta bruģēta celiņa izbūve saskaņā ar ģenerālplāna risinājumiem. 
Pie ieejas vārtiņiem paredzēta informācijas zīme INFO 600. 
Teritorijā paredzēts ziņojuma dēlis TFL2 1090 x 90 x  2 590 mm, izgatavots no sausa, līmēta priedes koka, piesūcināts ar videi nekaitīgu un bērnu rotaļu iekārtām piemērotu ūdens bāzes koksnes impregnantu/aizsarglīdzekli un krāsots ar ūdens bāzes krāsām.
Teritorijas labiekārtojumā paredzēti specializēti konteineri suņu izkārnījumiem 3gb., statņi suņu uzgaidīšanai 3gb., soli ar atzveltni 3gb. 
Suņu laukuma treniņu zonā iekārtu izvietojums saskaņā ar ģenerālplāna risinājumiem, teritorijā paredzēts izvietot: asimetriska rampa STL005, lēkšanas siena STL009, augstlēkšanas barjera STL007, tāllēkšanas barjera STL008, slaloms STL010 x12, līdzsvara rampa STL004, uzkāpšanas platforma (rampa) STL011, līšanas truba STL003, platforma STL001 un lēkšanas riņķis STL002.

Būvdarbu organizācijas norādījumi  
Uzsākot būvdarbus, norobežot piegulošo teritoriju. 
Būvmateriālu novietnes būvdarbu veikšanas laikā nav paredzētas. Pēc projektā paredzēto darbu veikšanas paredzēta sekojoša teritorijas sakārtošana - jānovāc visi mehānismi un būvgruži, kas radušies būvniecības laikā, kā no būvlaukuma, tā arī no tam pieguļošās teritorijas; atbilstoši jāsakārto visas ieseguma virsmas, būvdarbu laikā skartie laukumi, zālājs. Objekts jāatstāj sakopts un tīrs.
Pēc iekārtu uzstādīšanas, Būvuzņēmējam ir pienākums veikt izpilduzmērījumu, kuru jāiesniedz pašvaldības Augstas detalizācijas topogrāfiskās informācijas (ADTI) datu bāzē.


Arhitekts					M.Lejnieks
(Sert Nr. 1-00323)

